טריאתלון באולימפיאדת ריו דה ז'ניירו (2016)

תחרויות הטריאתלון באולימפיאדת ריו דה ז'ניירו (2016) התקיימו בין ה-18 באוגוסט וה-20 באוגוסט 2016 במבצר קופקבנה. זוהי הפעם החמישית בה מתקיימות התחרויות במסגרת האולימפיאדה. במסגרת התחרויות התקיימו תחרות נפרדות לגברים ולנשים. בכל תחרות השתתפו 55 ספורטאים. רון דרמון, הטריאתלט הישראלי, היה הישראלי הראשון שמשתתף בתחרויות, אותן סיים במקום ה-26. אליסטר בראונלי הבריטי זכה בפעם השנייה ברציפות במדליית זהב בתחרות הגברים, והפך לטריאתלט הראשון שעושה זאת. 

התחרות כללה שחייה למרחק של 1.5 קילומטרים, רכיבה על אופניים למרחק 40 קילומטרים וריצה למרחק 10 קילומטרים.

דירוג מקדים
שלב הדירוג המקדים החל ב-10 במאי 2014 והסתיים ב-15 במאי 2016 ובסיומו נקבעו 110 הספורטאים שהתמודדו בסופו של דבר באולימפיאדה (בחלוקה שווה בין גברים לנשים). על מנת לזכות בכרטיס למשחקים האולימפיים נדרשו הספורטאים לעמוד באחד הקריטריונים הבאים: לזכות באליפות היבשת, לסיים באחד משלושת המקומות הראשונים באירוע הדירוג של איגוד הטריאתלון העולמי, להיות בין 140 המדורגים הראשונים בסבב הטריאתלון העולמי לשנת 2015 או בטבלת הדירוג הכללית.

כמארחת המשחקים זכתה ברזיל בכרטיס נוסף, בנוסף לשניים שלהם הייתה זכאית. לאחר דירוג הספורטאים נותרו חמישה מקומות פנויים, אותם העניק האיגוד העולמי בהתאם למיקום בדירוג העולמי.

ישראל הטריאתלון
רון דרמון זכה בכרטיס לאולימפיאדה לאחר שדורג במקום ה-52 בעולם והפך לישראלי הראשון המשתתף בתחרויות. אחרי שלב השחייה בתחרות דורג במקום ה-34 מתוך 55 מתחרים, ברכיבה על אופניים הצליח לשפר את מקומו וסיים במקום ה-28. בשלב הריצה הצליח להיכנס לעשרים הראשונים, אך לקראת סיום הריצה נחלש וסיים את התחרות במקום ה-26.

המנצחים

גברים

נשים

מדליות לפי מדינה

קישורים חיצוניים

 תחרויות הטריאתלון באתר הרשמי של האולימפיאדה

הערות שוליים

ערכים שבהם תבנית אתר רשמי אינה מתאימה להוספה אוטומטית
2016
ענפי ספורט באולימפיאדת ריו דה ז'ניירו (2016)